Държавен вестник, бр. 99, 2023 г., стр. 3

БРОЙ  99	
Д Ъ Р Ж А В Е Н  В Е С Т Н И К 	
СТР.  3  
му компетентност за произнасяне по същество 
на искането. Съдът, за да отговори на този 
въпрос, анализира хронологията и последиците 
на решенията на Народното събрание, които 
имат отношение към предмета на делото, 
както и постановеното от него Решение № 5 
от 22.06.2023 г. по к.д. № 5/2023 г.: 
 – На 20.01.2023 г. 48-ото Народно събрание 
приема решение за освобождаване на Цветан 
Лилов Цветков като председател на Сметната 
палата и определя заместник-председателя 
Горица Николова Грънчарова-Кожарева за 
председател на Сметната палата до избора на 
нов председател (ДВ, бр. 8 от 25.01.2023 г.).
 – На 22.06.2023 г. Конституционният съд 
с Решение № 5 обявява за противоконститу-
ционно Решението на Народното събрание за 
освобождаване на председателя на Сметната 
палата от 20.01.2023 г. В деня на произнасянето 
на съда решението е обявено на неговия сайт, 
обнародвано е в „Държавен вестник“, бр. 58 от 
7.07.2023 г., и е влязло в сила на 11.07.2023 г.
 – На 23.06.2023 г. 49-ото Народно събрание 
приема Решение за приемане на Процедурни 
правила за условията и реда за предлагане на 
кандидати за председател на Сметната пала-
та, представяне и публично оповестяване на 
документите и изслушване на кандидатите 
в Комисията по бюджет и финанси, както и 
процедурата за избор от Народното събрание 
(ДВ, бр. 55 от 27.06.2023 г.). 
 – На 7.07.2023 г. Народното събрание при-
ема Решение за изменение на Решение за при-
емане на Процедурни правила за условията и 
реда за предлагане на кандидати за председател 
на Сметната палата, представяне и публично 
оповестяване на документите и изслушване-
то на кандидатите в Комисията по бюджет 
и финанси, както и процедурата за избор от 
Народното събрание (ДВ, бр. 55 от 2023 г.; изм., 
бр. 56 от 2023 г.) и за уреждане на последиците 
от Решение № 5 на Конституционния съд от 
2023 г. по конституционно дело № 5 от 2023 г. 
(ДВ, бр. 59 от 11.07.2023 г.), като със същото 
решение заместник-председателят на Сметната 
палата Горица Николова Грънчарова-Кожарева 
е определена да изпълнява правомощията на 
председател на Сметната палата до избор на 
нов председател.
Видно от представената хронология на ак-
тове, 49-ото Народно събрание е приело (на 
23.06.2023 г.) и изменило (на 7.07.2023 г.) Про-
цедурните правила за избор на председател на 
Сметната палата. Междувременно, след като 
Конституционният съд на 20.07.2023 г. приема 
определение за допустимост на искането на 
президента за оспорване на т. 2 от Решението 
на Народното събрание от 7.07.2023 г., 49-ото 
Народно събрание на 28.07.2023 г. в резултат на 
откритата от него процедура избира Димитър 
Главчев за председател на Сметната палата. 
Това е ново обстоятелство, което обаче няма 
отношение към спора за валидността на ре-
шението за определяне на заместник-предсе-
дател на Сметната палата, който да изпълнява 
правомощията на председател на Сметната 
палата до избора на нов председател. Пора-
ди това Конституционният съд продължава 
конституционното производство и упражнява 
своята компетентност за разглеждане на спора 
по същество.
Решението на Народното събрание от 
20.01.2023 г. действа до 11.07.2023 г., когато 
по силата на чл. 151, ал. 2 от Конституцията 
влиза в сила Решение № 5 от 22.06.2023 г. на 
Конституционния съд. Така към 7.07.2023 г., 
докато решението на Народното събрание от 
20.01.2023 г. действа, Цветан Цветков правно 
и фактически не е председател на Сметната 
палата, а длъжността се изпълнява от Гори-
ца Грънчарова-Кожарева. Това положение се 
запазва до 11.07.2023 г. – моментът на влиза-
не в сила на Решение № 5 от 22.06.2023 г. на 
Конституционния съд, с което Цветан Цветков 
е възстановен на длъжността председател на 
Сметната палата с обратна сила от 20.01.2023 г. 
Изводът следва от Тълкувателно решение № 3 
от 2020 г. по к.д. № 5/2019 г., според което 
обявените за противоконституционни актове с 
еднократно действие са невалидни от момента 
на тяхното приемане. В съответствие с тази 
актуална практика на съда от влизане в сила 
на Решение № 5 от 22.06.2023 г. на Конституци-
онния съд Решението на Народното събрание 
от 20.01.2023 г. е невалидно от същата дата. 
Това означава, че освобождаването на Цветан 
Цветков като председател на Сметната палата 
и определянето на заместник-председателя Го-
рица Грънчарова-Кожарева да изпълнява пра-
вомощията на председател на Сметната палата 
до избора на нов председател са невалидни с 
обратна сила от 20.01.2023 г. Следователно от 
юридическа гледна точка за посочения период 
(20.01.2023 г. – 11.07.2023 г.) Цветан Цветков не 
е преставал да бъде председател на Сметната 
палата. След влизането в сила на решението 
на Конституционния съд той обаче не е бил 
допуснат да изпълнява служебните си функции.
На 7.07.2023 г. Народното събрание с т. 2 
на оспореното решение отново възлага на 
зам.-председател на Сметната палата да из-
пълнява правомощията на председател и така 
по същество частично повтаря Решението на 
Народното събрание от 20.01.2023 г., обявено 
вече за противоконституционно. Оспорените 
две решения на Народното събрание, макар че в 
своя словесен израз не са идентични, преследват 
една и съща цел, предизвикват един и същ фак-
тически ефект и страдат от един и същ правен 
дефект. Първото решение – от 20.01.2023 г., е 
обявено за противоконституционно, защото 
без валидно правно основание освобождава 
председателя на Сметната палата Цветан Лилов 
Цветков и „определя заместник-председателя 
Горица Николова Грънчарова-Кожарева за 
председател на Сметната палата до избора 
на нов председател“, а второто решение – от 
7.07.2023 г., гласи: „Заместник-председателят 
на Сметната палата Горица Николова Грън-
чарова-Кожарева изпълнява правомощията 
на председател на Сметната палата до избора 
на нов председател“, въпреки че по силата на